Elin Anna Labba

Elin Anna Labba (; š. skammâmáánu 30. peeivi 1980, Kiärun, Ruotâ) lii sämmilâš kirječällee já toimâtteijee Ruotâ peln. Sun lii vuáittám maaŋgâid palhâšuumijd suu vuossâmuu kirjestis Herrarna satte oss hit: om tvångsförflyttningarna i Sverige, mii kovvee, maht sämmiliih páguttuvvojii varriđ Taažâst Ruotân 1920-lovvoost.

Eellim
Elin Anna Labba šoodâi skammâmáánu 30. peeivi 1980 Kiärunist, kost sun meid rávásmij.Elin Anna Labba. Biblioteken i Norrbotten. Čujottum 7.11.2021 (ruotâkielân) Te sun varrij Göteborgân luuhâd journalistiik Göteborg ollâopâttuv Journalistiik, mediai já viestâdem instituutist. Jo škoovlâ ääigi Labba poorgâi toimâtteijen P4 Norrbottenist, SR Sápmist já uđâsloostâst Samefolketist. Sun valmâštui ive 2008.Möt JMG:s studenter i journalistik. Journalistiik, mediai já viestâdem instituut. Čujottum 7.11.2021 (ruotâkielân) 

Valmâštum maŋa sun poorgâi uáivitoimâtteijen sämmilij nuorâi loostâst Nuorat já viestâdemhovdân Laponiatjuottjudusist.Dags att öppna porten till världsarvet!. Gällivare kommun. 26.9.2014. Čujottum 7.11.2021 (ruotâkielân) Onnáá peeivi sun parga proojeekthovdân kirječällei kuávdáást Tjállegoahtest Juhâmohheest.

Ive 2020 almostui Labba vuossâmuš kirje Herrarna satte oss hit: om tvångsförflyttningarna i Sverige. Siämmáá ive tiätukirje almostui orjâlâškielân-uv noomáin Hearrát dat bidje min: bággojohtimiid birra. Čuávuváá ive tot almostui tárukielân noomáin Herrene sendte oss hit: om tvangsflyttingen av samene. Tot ij lah almostum anarâškielân.

Ive 2024 almostui Labba vuossâmuš roomaan Far inte till havet. Siämmáá ive Lea Simma orjâlâškielân jurgâlâm versio Ale mana merrii almostui.

Palhâšumeh
Ive 2020 Labba vuoitij August-palhâšume ruotâkielâg kirjestis Herrarna satte oss hit: om tvångsförflyttningarna i Sverige. Čuávuváá ive sun vuoitij siämmáá kirjeest meid Norrland-kirjálâšvuotâpalhâšume. Ive 2022 sun finnij Rubus arcticus -stiipeend. Kesimáánust 2024 Juulev teknisâš ollâopâttâh nomâttij suu kunneetuáhtárin.

Kirjeh
Herrarna satte oss hit: om tvångsförflyttningarna i Sverige, Norstedts 2020, ISBN 9789113101682 (ruotâkielân)
Far inte till havet, Norstedts 2024, ISBN 9789113113401 (ruotâkielân)

Antologiain
Du blir vad du säger: om hatspråk, yttrandefrihet och vikten av ett demokratiskt samtal, toim. Henrik Sjöberg, Ingrid Carlberg, Jesper Bengtsson, Norstedts 2021, ISBN 9789113117881 (ruotâkielân)
Inifrån Sápmi: vittnesmål från stulet land, toim. Patricia Fjellgren já Malin Nord, Verbal 2021, ISBN 9789189155497 (ruotâkielân)

Jurgâlusah Labba kiirjijn
Hearrát dat bidje min: bággojohtimiid birra, Norstedts, 2020, ISBN 9789113102436 (ruotâkielâst orjâlâškielân jurgâlâm Lea Simma)
Herrene sendte oss hit: om tvangsflyttingen av samene, Pax, 2021, ISBN 9788253042480 (ruotâkielâst tárukielân jurgâlâm Trude Marstein)
Ale mana merrii, Norsteds, 2024, ISBN 9789113123486 (ruotâkielâst orjâlâškielân jurgâlâm Lea Simma)

 Käldeeh 

Luokka:August-palhâšume vyeitteeh
Luokka:Ive 1980 šoddâmeh
Luokka:Sämmiliih kirječälleeh
Luokka:Sämmiliih toimâtteijeeh